Gw mau tau Kehidupan awal dari Najib Razak. Jelasin dalam bahasa melayu

Najib atau lebih mesra dipanggil Najib Razak dilahirkan pada 23 Julai 1953 di Bukit Bius, Kuala Lipis, Pahang dan merupakan anak sulung daripada lima beradik (kesemuanya lelaki) kepada pasangan Tun Abdul Razak Hussein dan Toh Puan Rahah Mohammad Noah.

Pada tahun 1976, Najib berkahwin dengan Tengku Puteri Zainah Tengku Eskandar dan dikurniakan tiga anak: Mohd Nizar Najib (lahir 1978), Mohd Nazifuddin Najib dan Puteri Norlisa Najib. Beliau bercerai dengan Ku Yie pada 1987 dan berkahwin dengan Rosmah Mansor dan mendapat dua lagi anak: Mohd Norashman Najib dan Nooryana Najwa Najib. Beliau mendapat pendidikan rendah dan menengah di Institusi St. John, Kuala Lumpur, dan kemudian belajar di Kolej Lelaki Malvern di Worchestershire, England. Beliau juga merupakan pemegang Ijazah Sarjana Muda dengan Kepujian dalam bidang Ekonomi Industri daripada Universiti Nottingham, England pada tahun 1974.

Penglibatan Najib di dalam dunia politik bermula selepas kemangkatan bapanya secara mengejut pada 14 Januari 1976 akibat penyakit leukemia. Pilihan Raya Kecil (PRK) Pekan diadakan bagi mengisi kekosongan kerusi parlimen tersebut selepas kematian Tun Abdul Razak Hussien.

Najib yang ketika itu berusia 23 tahun dianggap terlalu mentah untuk dunia politik apatahlagi untuk mengambil alih kedudukan bapanya sebagai Ahli Parlimen. Ternyata beliau mempunyai ciri-ciri kepimpinan yang tinggi mewarisi ketokohan almarhum bapanya apabila Najib yang dipilih untuk menjadi calon PRK di Parlimen Pekan, akhirnya menang tanpa bertanding sekaligus mencatat sejarah sebagai ahli parlimen termuda ketika itu.

Sejak itu satu demi satu jawatan mula disandang olehnya. Pada tahun 1978 ketika berusia 25 tahun, beliau telah dilantik menjadi Timbalan Menteri Tenaga, Telekom dan Pos. Sekali lagi ianya menyaksikan Najib mencatat sejarah sebagai timbalan menteri paling muda dan kemudiannya beliau menjadi Menteri Besar paling muda dalam sejarah negara apabila dilantik sebagai Menteri Besar Pahang ketika berusia 29 tahun pada tahun 1982 sehingga 1986.